CELEX: 61960CJ0019
Language: el
Date: 1961-12-15
Title: Απόφαση του Δικαστηρίου της 15ης Δεκεμβρίου 1961. # Société Fives Lille Cail και λοιποί κατά Ανωτάτης Αρχής της Ευρωπαϊκής Κοινότητας Άνθρακα και Χάλυβα. # Συνεκδικασθείσες υποθέσεις 19/60, 21/60, 2/61 και 3/61.

ΑΠΌΦΑΣΗ ΤΟΥ ΔΙΚΑΣΤΗΡΙΟΥ
   της 15ης Δεκεμβρίου 1961 (
         *1
      )
   
   Αντικείμενο των υποθέσεων:
   
            α)
         
         
            Υπόθεση 19/60:
            Προσφυγή ακυρώσεως της σιωπηρής αποφάσεως της Ανωτάτης Αρχής περί αρνήσεως καταβολής στην προσφεύγουσα, Société Fives Lille Cail, ως ισοτίμου των εξόδων μεταφοράς, του ποσού των 5764,16 γαλλικών φράγκων (FF), το οποίο αντιπροσωπεύει τη διαφορά μεταξύ των εξόδων μεταφοράς του παλαιοσιδήρου στο εργοστάσιο παραλαβής αφενός από τον πλησιέστερο στο εργοτάξιο της περισυλλογής σταθμό και αφετέρου από το πλησιέστερο θαλάσσιο λιμάνι εισαγωγής.
            Επικουρικά, αγωγή αποζημιώσεως με αίτημα να καταδικαστεί η Ανωτάτη Αρχή να καταβάλει στην προαναφερθείσα προσφεύγουσα ως αποζημίωση το ποσό των 5764,16 FF.
         
      
            β)
         
         
            Υπόθεση 21/60:
            Προσφυγή ακυρώσεως της σιωπηρής αποφάσεως της Ανωτάτης Αρχής περί αρνήσεως καταβολής στην προσφεύγουσα, Société Usinor, του ποσού των 14912,71 FF, ως ισοτίμου των εξόδων μεταφοράς του προαναφερθέντος παλαιοσιδήρου.
            Επικουρικά, αγωγή αποζημιώσεως με αίτημα να καταδικαστεί η Ανωτάτη Αρχή να καταβάλει στην προαναφερθείσα προσφεύγουσα ως αποζημίωση το ποσό των 14912,71 FF.
         
      
            γ)
         
         
            Υπόθεση 2/61:
            Προσφυγή ακυρώσεως της εκτελεστής αποφάσεως της Ανωτάτης Αρχής, της 14ης Δεκεμβρίου 1960, με την οποία διατάσσεται η προσφεύγουσα, Société des forges et ateliers du Crensot, να της επιστρέψει ποσό 20800 FF, το οποίο της είχε καταβληθεί αχρεωστήτως στο πλαίσιο του μηχανισμού εξισώσεως των εισαγομένων παλαιοσιδήρων και των προς αυτούς εξομοιούμενων.
            Επικουρικά, αγωγή αποζημιώσεως με αίτημα να καταδικαστεί η Ανωτάτη Αρχή να καταβάλει στην προαναφερθείσα προσφεύγουσα ως αποζημίωση το ποσό των 20800 FF.
         
      
            δ)
         
         
            Υπόθεση 3/61:
            Προσφυγή ακυρώσεως της εκτελεστής αποφάσεως της Ανωτάτης Αρχής, της 14ης Δεκεμβρίου 1960, με την οποία διατάσσεται η προσφεύγουσα, Société Marrel Frères, να της επιστρέψει ποσό 4760 FF.
            Επικουρικά, αγωγή αποζημιώσεως με αίτημα να καταδικαστεί η Ανωτάτη Αρχή να καταβάλει στην προαναφερθείσα προσφεύγουσα ως αποζημίωση το ποσό των 4760 FF.
         
      Διατακτικό της αποφάσεως:
   ΤΟ ΔΙΚΑΣΤΗΡΙΟ
   Απορρίπτει τις προσφυγές-αγωγές.
   Πρόταση του γενικού εισαγγελέα:
   Ταυτίζεται με το διατακτικό.
   (
         *1
      )	Γλώσσα διαδικασίας: η γαλλική.